text: Tant esploitierent et errerent 
   Qu'il trouverent Melocandi,s 
   À I sien chastel, ce m'est vis, 
   Qui avoit non Mont Arrousé. 
   Là ont Melocandis trouvé 
   Qui les reçut moult liement. 
   Quant il sot la raison conment 
   Il erent venu et pourquoi, 
   Onques tel joie n'oi en soi ; 
   Et il au plus tost que il pot, 
   Quant cele nouvele oye ot, 
   Fist arréer tout son afaire 
   Pour vers Espaigne erranment traire.
   Les messages tant honnora,
   Que chascuns de lui se loa.
   PageV02P199
   Baldigans mandé li avoit 
   En quel lieu il l'atenderoit, 
   Et il i vint au plus briément 
   Qu'il onques pot, moult liement. 
   Il et Baldigans, ce me samble 
   Murent à I jour tout ensamble 
   Pour aler là où moult amoient 
   Ce que onques veü n'avoient. 
  